由阮兆祥、李思捷、王祖藍主持的TVB節目《福祿壽訓練學院》本周日晚(4日)播出頒獎禮篇,由3位導師及24名學員攜手炮製一個既土炮又多元的頒獎禮,繼昨日公布提名名單後,今日大會發布頒獎禮嘉賓陣容,並由82歲「扮嘢界始祖」盧海鵬獲頒榮譽博士。
兩分鐘影片回顧經典
82歲盧海鵬去年自揭右眼失明,不過仍然精靈及中氣十足,今次他在節目中獲頒「福祿壽訓練學院榮譽博士」,製作組預備了長約兩分鐘的鵬哥經典扮嘢造型回顧影片,計有當年在《歡樂今宵》中的羅人、撻成一塊、盧氣廷,分別唱出《幾許瘋語》、《壽頭記》及《陪着你嘔》可謂百看不厭。
分享7字真言扮嘢心得
福祿壽更會以鵬哥三個經典扮嘢造型亮相,並致辭及表演向鵬哥致敬。82歲的鵬哥依然相當玩得,上台領獎時不忘搞Gag兼開心謂:「喺TVB做咗好多年㗎喇,但係始終都冇獎項呀,點知依家我唔撈咁耐喇,佢又記得喎。」鵬哥大拋7字真言扮嘢心得。福祿壽三子完成表演後,聯同一眾學員齊齊向鵬哥送上「福祿壽」小豬公仔,全場掌聲如雷,配以鵬哥開心的表情,場面感人。